બરાબર ચાર વાગે મુખ્યમંત્રી વિજય રૂપાણી પણ આવી ચુક્યા હતા. રૂપાણી આવી જતા રૂપાણી સહિત તમામે મંચ ઉપર સ્થાન લઈ લીધું હતું, પરંતુ એક ખુરશી મંચ ઉપર ખાલી હતી તે નાયબ મુખ્યમંત્રી નીતિન પટેલની હતી. પ્રોટોકોલ પ્રમાણે પણ મુખ્યમંત્રીના આગમન પહેલા મંત્રી અને સચિવે હાજર રહેવાનું હોય છે પરંતુ અહીંયા સ્થિતિ એવી નિર્માણ થઈ કે મુખ્યમંત્રી આવી ગયા પણ નીતિન પટેલ આવ્યા નહોતા જેના કારણે મુખ્યમંત્રી નીતિન પટેલની રાહ જોવા લાગ્યા હતા.